Document ID: 31989R2429

*****
ΚΑΝΟΝΙΣΜΟΣ (ΕΟΚ) αριθ. 2429/89 ΤΟΥ ΣΥΜΒΟΥΛΙΟΥ
της 28ης Ιουλίου 1989
για την τροποποίηση του παραρτήματος Ι του κανονισμού (ΕΟΚ) αριθ. 288/82 σχετικά με την ελευθέρωση ορισμένων προϊόντων που υπόκεινται σε εθνικούς ποσοτικούς περιορισμούς
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
τις ρυθμίσεις για την κοινή οργάνωση των γεωργικών αγορών, καθώς και τις ρυθμίσεις που θεσπίστηκαν δυνάμει του άρθρου 235 της συνθήκης και εφαρμόζονται στα εμπορεύματα που προκύπτουν από τη μεταποίηση γεωργικών προϊόντων, και ιδίως τις διατάξεις τους εκείνες που επιτρέπουν παρέκκλιση από τη γενική αρχή την αντικατάστασης κάθε ποσοτικού περιορισμού ή μέτρου ισοδύναμου αποτελέσματος μόνο με τα μέτρα που προβλέπονται στις ρυθμίσεις αυτές,
την πρόταση της Επιτροπής,
Εκτιμώντας:
ότι η κοινή εμπορική πολιτική βασίζεται σε ενιαίες αρχές· ότι το κοινό καθεστώς εισαγωγών που καθιερώνει ο κανονισμός (ΕΟΚ) αριθ. 288/82 (1), όπως τροποποιήθηκε τελευταία από τον κανονισμό (ΕΟΚ) αριθ. 1243/86 (2), αποτελεί σημαντικό στοιχείο της πολιτικής αυτής· ότι η ελευθέρωση των εισαγωγών, δηλαδή η απουσία οποιουδήποτε ποσοτικού περιορισμού με την επιφύλαξη των εξαιρέσεων και παρεκκλίσεων που προβλέπει η κοινοτική ρύθμιση, συνιστά το σημείο εκκίνησης των κοινών κανόνων στο θέμα αυτό·
ότι οι ποσοτικοί περιορισμοί που υπάρχουν στα διάφορα κράτη μέλη αναφέρονται στον κατάλογο που περιλαμβάνεται στο παράρτημα Ι του κανονισμού (ΕΟΚ) αριθ. 288/82·
ότι για ορισμένους ποσοτικούς περιορισμούς κατά την εισαγωγή που έχουν διατηρηθεί σε ορισμένα κράτη μέλη, η οικονομική και εμπορική κατάσταση επιτρέπει να αποφασιστεί η κατάργησή τους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΟΚ) αριθ. 288/82:
- τα προϊόντα που απαριθμούνται για κάθε συγκεκριμένο κράτος μέλος στο παράρτημα Α του παρόντος κανονισμού, διαγράφονται,
- η μνεία της Ιαπωνίας διαγράφεται από την περιγραφή του γεωγραφικού πεδίου εφαρμογής των ποσοτικών περιορισμών, όσον αφορά τα προϊόντα που απαριθμούνται για κάθε συγκεκριμένο κράτος μέλος στο παράρτημα Β του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1989.

Labels: 3